title: Komisjoni rakendusmäärus (EL) 2018/1079, 30. juuli 2018, milles käsitletakse loa andmist Bacillus subtilis DSM 28343 preparaadi kasutamiseks võõrutatud põrsaste söödalisandina (loa hoidja Lactosan GmbH & Co. KG) (EMPs kohaldatav tekst)

text:
                  31.7.2018

                  ET

                  Euroopa Liidu Teataja

                  L 194/131

         KOMISJONI RAKENDUSMÄÄRUS (EL) 2018/1079,
         30. juuli 2018,
         milles käsitletakse loa andmist Bacillus subtilis DSM 28343 preparaadi kasutamiseks võõrutatud põrsaste söödalisandina (loa hoidja Lactosan GmbH & Co. KG)
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
         ning arvestades järgmist:

                     (1)

                     Määruses (EÜ) nr 1831/2003 on sätestatud loomasöödas kasutatava söödalisandi loa taotlemise nõue ning sellise loa andmise alused ja kord.

                     (2)

                     Kooskõlas määruse (EÜ) nr 1831/2003 artikliga 7 esitati taotlus Bacillus subtilis DSM 28343 preparaadile loa saamiseks. Taotlusele olid lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.

                     (3)

                     Taotluses käsitletakse Bacillus subtilis DSM 28343 preparaadi lubamist võõrutatud põrsaste söödalisandina ning selle klassifitseerimist söödalisandite kategooriasse „zootehnilised söödalisandid“.

                     (4)

                     Mikroorganismist Bacillus subtilis DSM 28343 saadud preparaati, mis kuulub zootehniliste lisandite kategooriasse, on komisjoni rakendusmäärusega (EL) 2017/187 (2) lubatud kümme aastat kasutada broilerite söödalisandina.

                     (5)

                     Euroopa Toiduohutusamet (edaspidi „toiduohutusamet“) jõudis oma 6. märtsi 2018. aasta arvamuses (3) järeldusele, et kavandatud kasutustingimustel ei avalda Bacillus subtilis DSM 28343 preparaat kahjulikku mõju ei looma- ega inimtervisele ega keskkonnale ning see võib suurendada võõrutatud põrsaste kehamassi, elusmassi juurdekasvu või söödaväärindust. Toiduohutusameti hinnangul ei ole vaja kehtestada turustamisjärgse järelevalve erinõudeid. Toiduohutusamet kinnitas ka määruse (EÜ) nr 1831/2003 kohaselt asutatud referentlabori aruande söödas sisalduva söödalisandi analüüsimise meetodi kohta.

                     (6)

                        Bacillus subtilis DSM 28343 preparaadi hindamisest nähtub, et määruse (EÜ) nr 1831/2003 artiklis 5 sätestatud loa andmise tingimused on täidetud. Seepärast tuleks anda luba kõnealuse preparaadi kasutamiseks käesoleva määruse lisas esitatud tingimustel.

                     (7)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Lisas nimetatud preparaati, mis kuulub söödalisandite kategooriasse „zootehnilised söödalisandid“ ja funktsionaalrühma „soolestiku mikrofloorat tasakaalustavad ained“, lubatakse kasutada söödalisandina loomasöödas vastavalt kõnealuses lisas esitatud tingimustele.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 30. juuli 2018

                  Komisjoni nimel

                  president

               Jean-Claude JUNCKER

            (1)  ELT L 268, 18.10.2003, lk 29.

            (2)  Komisjoni 2. veebruari 2017. aasta rakendusmäärus (EL) 2017/187, milles käsitletakse Bacillus subtilis'e (DSM 28343) valmistise lubamist broilerkanade söödalisandina (loa hoidja Lactosan GmbH & Co. KG) (ELT L 29, 3.2.2017, lk 35).

            (3)  EFSA Journal 2018; 16(3):5221.

            LISA

                        Söödalisandi identifitseerimisnumber

                        Loa hoidja nimi

                        Söödalisand

                        Koostis, keemiline valem, kirjeldus, analüüsimeetod

                        Loomaliik või -kategooria

                        Vanuse ülempiir

                        Miinimumsisaldus

                        Maksimumsisaldus

                        Muud sätted

                        Loa kehtivusaja lõpp

                        CFU/kg täissöödas, mille niiskusesisaldus on 12 %

                           Kategooria: zootehnilised söödalisandid. Funktsionaalrühm: soolestiku mikrofloorat tasakaalustavad ained

                        4b1825

                        Lactosan GmbH & Co. KG

                           Bacillus subtilis

                        DSM 28343

                           Söödalisandi koostis

                           Bacillus subtilis DSM 28343 preparaat, mis sisaldab vähemalt 1 × 1010 CFU/g lisandit
                        Tahkis

                           Toimeaine kirjeldus

                           Bacillus subtilis DSM 28343 eluvõimelised spoorid

                           Analüüsimeetod
                            (1)

                           Bacillus subtilis DSM 28343 määramine söödalisandis, eelsegus ja söödas:

                                    —

                                    määramine: impulssvälja-geelelektroforees (PFGE)

                           Bacillus subtilis DSM 28343 loendamine söödalisandis, eelsegus ja söödas:

                                    —

                                    loendamine: pindkülvimeetodil, kasutades trüptoon-soja-agarit – EN 15784

                        Võõrutatud põrsad

                        —

                        1 × 109

                        —

                                    1.

                                    Söödalisandi ja eelsegude kasutamisjuhistes märgitakse säilitustingimused ja püsivus kuumtöötlemisel.

                                    2.

                                    Ette nähtud kasutamiseks võõrutatud põrsastel kehamassiga kuni 35 kg.

                                    3.

                                    Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed, et vähendada nende kasutamisest tuleneda võivaid ohte. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid.

                        20.8.2028

               (1)  Analüüsimeetodite üksikasjad on kättesaadavad referentlabori veebisaidil aadressil https://ec.europa.eu/jrc/en/eurl/feed-additives/evaluation-reports.


title: Komisjoni rakendusmäärus (EL) 2018/1080, 30. juuli 2018, milles käsitletakse loa andmist Bacillus subtilis DSM 29784 preparaadi kasutamiseks vähe levinud kodulinnuliikide nuumlindude ja munalindude söödalisandina (loa hoidja Adisseo France SAS) (EMPs kohaldatav tekst)

text:
                  31.7.2018

                  ET

                  Euroopa Liidu Teataja

                  L 194/134

         KOMISJONI RAKENDUSMÄÄRUS (EL) 2018/1080,
         30. juuli 2018,
         milles käsitletakse loa andmist Bacillus subtilis DSM 29784 preparaadi kasutamiseks vähe levinud kodulinnuliikide nuumlindude ja munalindude söödalisandina (loa hoidja Adisseo France SAS)
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
         ning arvestades järgmist:

                     (1)

                     Määruses (EÜ) nr 1831/2003 on sätestatud loomasöödas kasutatava söödalisandi loa taotlemise nõue ning sellise loa andmise alused ja kord.

                     (2)

                     Kooskõlas määruse (EÜ) nr 1831/2003 artikliga 7 esitati taotlus Bacillus subtilis DSM 29784 preparaadi kasutamise lubamiseks. Taotlusele olid lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.

                     (3)

                     Taotluses käsitletakse Bacillus subtilis DSM 29784 preparaadi kasutamise lubamist vähe levinud kodulinnuliikide nuumlindude ja munalindude söödalisandina ning selle klassifitseerimist söödalisandite kategooriasse „zootehnilised söödalisandid“.

                     (4)

                     Mikroorganismist Bacillus subtilis DSM 29784 saadud preparaati, mis kuulub zootehniliste söödalisandite kategooriasse, on komisjoni rakendusmäärusega (EÜ) nr 2018/328 (2) lubatud kümme aastat kasutada broilerite ja noorkanade söödalisandina.

                     (5)

                     Euroopa Toiduohutusamet (edaspidi „toiduohutusamet“) jõudis oma 21. veebruari 2018. aasta arvamuses (3) järeldusele, et kavandatud kasutustingimustel ei avalda Bacillus subtilis DSM 29784 preparaat kahjulikku mõju ei looma- ega inimtervisele ega keskkonnale. Toiduohutusameti järelduse kohaselt on samuti mõistlik eeldada, et toimemehhanism on vähe levinud kodulinnuliikide puhul sama, mis peamiste kodulinnuliikide (broilerid) puhul. Seega võib broilerite puhul efektiivsuse kohta tehtud järeldust laiendada vähe levinud kodulinnuliikide nuumlindudele ja munalindudele. Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas ka määruse (EÜ) nr 1831/2003 kohaselt asutatud referentlabori aruande söödas sisalduva söödalisandi analüüsimise meetodi kohta.

                     (6)

                        Bacillus subtilis DSM 29784 preparaadi hindamisest nähtub, et määruse (EÜ) nr 1831/2003 artiklis 5 sätestatud loa andmise tingimused on täidetud. Seepärast tuleks anda luba kõnealuse preparaadi kasutamiseks käesoleva määruse lisas esitatud tingimustel.

                     (7)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Lisas nimetatud preparaati, mis kuulub söödalisandite kategooriasse „zootehnilised söödalisandid“ ja funktsionaalrühma „soolestiku mikrofloorat tasakaalustavad ained“, lubatakse kasutada söödalisandina loomasöödas vastavalt kõnealuses lisas esitatud tingimustele.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 30. juuli 2018

                  Komisjoni nimel

                  president

               Jean-Claude JUNCKER

            (1)  ELT L 268, 18.10.2003, lk 29.

            (2)  Komisjoni 5. märtsi 2018. aasta rakendusmäärus (EL) 2018/328, milles käsitletakse loa andmist Bacillus subtilis DSM 29784 preparaadi kasutamiseks broilerite ja noorkanade söödalisandina (loa hoidja ADISSEO France SAS) (ELT L 63, 6.3.2018, lk 10).

            (3)  EFSA Journal (2018); 16(3): 5204.

            LISA

                        Söödalisandi identifitseerimisnumber

                        Loa hoidja nimi

                        Söödalisand

                        Koostis, keemiline valem, kirjeldus, analüüsimeetod

                        Loomaliik või -kategooria

                        Vanuse ülempiir

                        Miinimumsisaldus

                        Maksimumsisaldus

                        Muud sätted

                        Loa kehtivusaja lõpp

                        CFU/kg täissöödas, mille niiskusesisaldus on 12 %

                           Kategooria: zootehnilised söödalisandid. Funktsionaalrühm: soolestiku mikrofloorat tasakaalustavad ained

                        4b1829

                        Adisseo France SAS

                           Bacillus subtilis DSM 29784

                           Söödalisandi koostis

                           Bacillus subtilis DSM 29784 preparaat, milles on vähemalt 1 × 1010 CFU/g söödalisandit.
                        Tahkis

                           Toimeaine kirjeldus

                           Bacillus subtilis DSM 29784 eluvõimelised spoorid

                           Analüüsimeetod
                            (1)

                           Bacillus subtilis DSM 29784 loendamiseks söödalisandis, eelsegus ja söödas:
                        pindkülvimeetodil, kasutades trüptoon-soja-agarit – EN 15784

                           Bacillus subtilis DSM 29784 määramiseks: määramine: impulssvälja-geelelektroforees (PFGE)

                        Vähe levinud kodulinnuliikide nuumlinnud ja munalinnud

                        —

                        1 × 108

                        —

                                    1.

                                    Söödalisandi ja eelsegude kasutamisjuhistes märgitakse säilitustingimused ja püsivus kuumtöötlemisel.

                                    2.

                                    Lubatud kasutada söödas, mis sisaldab mõnda järgmistest lubatud koktsidiostaatikumidest: naatriumlasalotsiid A või diklasuriil.

                                    3.

                                    Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed, et vähendada söödalisandi kasutamisest tuleneda võivaid ohte. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, sealhulgas naha-, hingamis- ja silmakaitsevahendeid.

                        20.8.2028

               (1)  Analüüsimeetodite üksikasjad on kättesaadavad referentlabori veebisaidil aadressil https://ec.europa.eu/jrc/en/eurl/feed-additives/evaluation-reports.


title: Komisjoni rakendusmäärus (EL) 2018/1081, 30. juuli 2018, milles käsitletakse loa andmist Bacillus subtilis C-3102 (DSM 15544) preparaadi kasutamiseks nuumsigade söödalisandina (loa hoidja Asahi Calpis Wellness Co. Ltd, keda esindab Asahi Calpis Wellness Co. Ltd Europe Representative Office) (EMPs kohaldatav tekst)

text:
                  31.7.2018

                  ET

                  Euroopa Liidu Teataja

                  L 194/137

         KOMISJONI RAKENDUSMÄÄRUS (EL) 2018/1081,
         30. juuli 2018,
         milles käsitletakse loa andmist Bacillus subtilis C-3102 (DSM 15544) preparaadi kasutamiseks nuumsigade söödalisandina (loa hoidja Asahi Calpis Wellness Co. Ltd, keda esindab Asahi Calpis Wellness Co. Ltd Europe Representative Office)
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
         ning arvestades järgmist:

                     (1)

                     Määruses (EÜ) nr 1831/2003 on sätestatud loomasöödas kasutatava söödalisandi loa taotlemise nõue ning sellise loa andmise alused ja kord.

                     (2)

                     Söödalisandite kategooriasse „zootehnilised söödalisandid“ kuuluva Bacillus subtilis C-3102 (DSM 15544) preparaadi kasutamine broilerkanade söödalisandina lubati kümneks aastaks komisjoni määrusega (EÜ) nr 1444/2006, (2) noorkanade, kalkunite, vähem levinud linnuliikide ning muude dekoratiiv- ja jahilindude söödalisandina komisjoni määrusega (EL) nr 184/2011, (3) võõrutatud põrsaste söödalisandina komisjoni määrusega (EL) nr 333/2010, (4) munakanade ja dekoratiivkalade söödalisandina komisjoni rakendusmäärusega (EL) 2016/897 (5) ning emiste, piimapõrsaste ja koerte söödalisandina komisjoni rakendusmäärusega (EL) 2017/2312 (6).

                     (3)

                     Määruse (EÜ) nr 1831/2003 artikli 7 kohaselt esitati taotlus, milles käsitleti preparaadi Bacillus subtilis C-3102 (DSM 15544) uut kasutusviisi nuumsigade söödalisandina ning milles taotleti, et kõnealune lisaaine klassifitseeritaks lisaainete kategooriasse „zootehnilised söödalisandid“.

                     (4)

                     Taotlusele olid lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.

                     (5)

                     Euroopa Toiduohutusamet (edaspidi „toiduohutusamet“) jõudis oma 6. märtsi 2018. aasta arvamuses (7) järeldusele, et kavandatud kasutustingimustel ei avalda Bacillus subtilis C-3102 (DSM 15544) preparaat kahjulikku mõju ei looma- ega inimtervisele ega keskkonnale ning see võib parandada nuumsigade zootehnilisi näitajaid. Toiduohutusameti hinnangul ei ole vaja kehtestada turustamisjärgse järelevalve erinõudeid. Toiduohutusamet kinnitas ka määruse (EÜ) nr 1831/2003 kohaselt asutatud referentlabori aruande söödas sisalduva söödalisandi analüüsimise meetodi kohta.

                     (6)

                        Bacillus subtilis C-3102 (DSM 15544) preparaadi hindamisel tõdeti, et määruse (EÜ) nr 1831/2003 artiklis 5 sätestatud loa andmise tingimused on täidetud. Seepärast tuleks anda luba kõnealuse preparaadi kasutamiseks käesoleva määruse lisas esitatud tingimustel.

                     (7)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Lisas nimetatud preparaati, mis kuulub söödalisandite kategooriasse „zootehnilised söödalisandid“ ja funktsionaalrühma „soolestiku mikrofloorat tasakaalustavad ained“, lubatakse kasutada söödalisandina loomasöödas vastavalt lisas sätestatud tingimustele.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 30. juuli 2018

                  Komisjoni nimel

                  president

               Jean-Claude JUNCKER

            (1)  ELT L 268, 18.10.2003, lk 29.

            (2)  Komisjoni 29. septembri 2006. aasta määrus (EÜ) nr 1444/2006 Bacillus subtilis C-3102 (Calsporin) lubamise kohta söödalisandina (ELT L 271, 30.9.2006, lk 19).

            (3)  Komisjoni 25. veebruari 2011. aasta määrus (EL) nr 184/2011, milles käsitletakse Bacillus subtilis'e C-3102 (DSM 15544) lubamist munakanade, kalkunite, vähem tähtsate linnuliikide ning muude dekoratiiv- ja jahilindude söödalisandina (loa omanik Calpis Co. Ltd. Jaapan, keda Euroopa Liidus esindab Calpis Co. Ltd. Europe Representative Office) (ELT L 53, 26.2.2011, lk 33).

            (4)  Komisjoni 22. aprilli 2010. aasta määrus (EL) nr 333/2010, milles käsitletakse Bacillus subtilis'e C-3102 (DSM 15544) kasutamise lubamist võõrutatud põrsaste söödalisandina (loa omanik Calpis Co. Ltd. Jaapan, keda Euroopa Liidus esindab Calpis Co. Ltd. Europe Representative Office) (ELT L 102, 23.4.2010, lk 19).

            (5)  Komisjoni 8. juuni 2016. aasta rakendusmäärus (EL) 2016/897, milles käsitletakse Bacillus subtilis'e (C-3102) (DSM 15544) valmistise lubamist munakanade ja dekoratiivkalade söödalisandina (loa hoidja Asahi Calpis Wellness Co. Ltd.) ja millega muudetakse määrusi (EÜ) nr 1444/2006, (EL) nr 333/2010 ja (EL) nr 184/2011 loa hoidja osas (ELT L 152, 9.6.2016, lk 7).

            (6)  Komisjoni 13. detsembri 2017. aasta rakendusmäärus (EL) 2017/2312, milles käsitletakse Bacillus subtilis C-3102 (DSM 15544) preparaadi uue kasutusviisi lubamist emiste, piimapõrsaste ja koerte söödalisandina (loa hoidja Asahi Calpis Wellness Co. Ltd, keda esindab Asahi Calpis Wellness Co. Ltd Europe Representative Office) (ELT L 331, 14.12.2017, lk 41).

            (7)  EFSA Journal (2018); 16(3): 5219.

            LISA

                        Söödalisandi identifitseerimisnumber

                        Loa hoidja nimi

                        Söödalisand

                        Koostis, keemiline valem, kirjeldus, analüüsimeetod

                        Loomaliik või -kategooria

                        Vanuse ülempiir

                        Miinimumsisaldus

                        Maksimumsisaldus

                        Muud sätted

                        Loa kehtivusaja lõpp

                        CFU/kg täissöödas, mille niiskusesisaldus on 12 %

                           Kategooria: zootehnilised söödalisandid. Funktsionaalrühm: soolestiku mikrofloorat tasakaalustavad ained.

                        4b1820

                        Asahi Calpis Wellness Co. Ltd., keda Euroopa Liidus esindab Asahi Calpis Wellness Co. Ltd. Europe Representative Office

                           Bacillus subtilis C-3102 (DSM 15544)

                           Söödalisandi koostis

                           Bacillus subtilis C-3102 (DSM 15544) vähemalt 1,0 × 1010 CFU/g
                        Tahkis

                           Toimeaine kirjeldus

                           Bacillus subtilis C-3102 (DSM 15544) elujõulised spoorid (CFU)

                           Analüüsimeetod
                            (1)

                        Loendamine: pindkülvimeetod, kasutades trüptoon-soja-agarit kõigis uuritavates sihtmaatriksites (EN 15784:2009)
                        Määramine: impulssvälja-geelelektroforees (PFGE).

                        Nuumsead

                        —

                        1,5 × 108

                        —

                                    1.

                                    Söödalisandi ja eelsegude kasutamisjuhistes märgitakse säilitustingimused ja püsivus kuumtöötlemisel.

                                    2.

                                    Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed, millega vähendatakse nende kasutamisest tuleneda võivaid ohte. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid.

                        20.8.2028

               (1)  Analüüsimeetodite üksikasjad on kättesaadavad referentlabori veebisaidil aadressil www.irmm.jrc.ec.europa.eu/crl-feed-additives


title: Nõukogu rakendusmäärus (EL) 2018/1071, 30. juuli 2018, millega rakendatakse määruse (EÜ) nr 2580/2001 (teatavate isikute ja üksuste vastu suunatud eripiirangute kohta terrorismivastaseks võitluseks) artikli 2 lõiget 3 ning tunnistatakse kehtetuks rakendusmäärus (EL) 2018/468

text:
                  31.7.2018

                  ET

                  Euroopa Liidu Teataja

                  L 194/23

         NÕUKOGU RAKENDUSMÄÄRUS (EL) 2018/1071,
         30. juuli 2018,
         millega rakendatakse määruse (EÜ) nr 2580/2001 (teatavate isikute ja üksuste vastu suunatud eripiirangute kohta terrorismivastaseks võitluseks) artikli 2 lõiget 3 ning tunnistatakse kehtetuks rakendusmäärus (EL) 2018/468
         EUROOPA LIIDU NÕUKOGU,
         võttes arvesse Euroopa Liidu toimimise lepingut,
         võttes arvesse nõukogu 27. detsembri 2001. aasta määrust (EÜ) nr 2580/2001 teatavate isikute ja üksuste vastu suunatud eripiirangute kohta terrorismivastaseks võitluseks, (1) eriti selle artikli 2 lõiget 3,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:

                     (1)

                     Nõukogu võttis 21. märtsil 2018 vastu rakendusmääruse (EL) 2018/468, (2) millega rakendatakse määruse (EÜ) nr 2580/2001 artikli 2 lõiget 3 ning kehtestatakse nende isikute, rühmituste ja üksuste ajakohastatud loetelu, kelle suhtes kohaldatakse määrust (EÜ) nr 2580/2001 („loetelu“).

                     (2)

                     Kui see oli praktiliselt võimalik, esitas nõukogu kõigile isikutele, rühmitustele ja üksustele põhjendused nende loetellu kandmise põhjuse kohta.

                     (3)

                     Nõukogu teavitas Euroopa Liidu Teatajas avaldatud teatisega loetellu kantud isikuid, rühmitusi ja üksusi, et ta on otsustanud neid loetelus edasi hoida. Nõukogu teavitas samuti asjaomaseid isikuid, rühmitusi ja üksusi, et nõukogule võib esitada taotluse, et saada põhjendusi nende loetellu kandmise kohta, kui põhjendusi ei ole neile juba edastatud.

                     (4)

                     Nõukogu vaatas loetelu määruse (EÜ) nr 2580/2001 artikli 2 lõike 3 nõuete kohaselt läbi. Kõnealuse läbivaatamise käigus võttis nõukogu arvesse märkusi, mida esitasid talle asjassepuutuvad isikud, ning pädevatelt riiklikelt asutustelt saadud ajakohastatud teavet loetellu kantud isikute ja üksuste staatuse kohta riiklikul tasandil.

                     (5)

                     Nõukogu on kindlaks teinud, et ühise seisukoha 2001/931/ÜVJP (3) artikli 1 lõikes 4 osutatud pädevad asutused on teinud kõigi isikute, rühmituste ja üksuste suhtes otsuse, et nad on osalenud terroriaktides ühise seisukoha 2001/931/ÜVJP artikli 1 lõigete 2 ja 3 tähenduses. Nõukogu on samuti jõudnud järeldusele, et nende isikute, rühmituste ja üksuste suhtes, kelle suhtes kohaldatakse ühise seisukoha 2001/931/ÜVJP artikleid 2, 3 ja 4, tuleks jätkuvalt kohaldada määruses (EÜ) nr 2580/2001 sätestatud konkreetseid piiravaid meetmeid.

                     (6)

                     Loetelu tuleks vastavalt ajakohastada ja rakendusmäärus (EL) 2018/468 tuleks kehtetuks tunnistada,

               ON VASTU VÕTNUD KÄESOLEVA MÄÄRUSE:

            Artikkel 1
            Määruse (EÜ) nr 2580/2001 artikli 2 lõikes 3 sätestatud loetelu on esitatud käesoleva määruse lisas.

            Artikkel 2
            Rakendusmäärus (EL) 2018/468 tunnistatakse kehtetuks.

            Artikkel 3
            Käesolev määrus jõustub järgmisel päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 30. juuli 2018

                  Nõukogu nimel

                  eesistuja

               G. BLÜMEL

            (1)  EÜT L 344, 28.12.2001, lk 70.

            (2)  Nõukogu 21. märtsi 2018. aasta rakendusmäärus (EL) 2018/468, millega rakendatakse määruse (EÜ) nr 2580/2001 (teatavate isikute ja üksuste vastu suunatud eripiirangute kohta terrorismivastaseks võitluseks) artikli 2 lõiget 3 ning tunnistatakse kehtetuks rakendusmäärus (EL) 2017/1420 (ELT L 79, 22.3.2018, lk 7).

            (3)  Nõukogu 27. detsembri 2001. aasta ühine seisukoht 2001/931/ÜVJP terrorismivastaste erimeetmete rakendamise kohta (EÜT L 344, 28.12.2001, lk 93).

            LISA

               ARTIKLIS 1 OSUTATUD LOETELU ISIKUTEST, RÜHMITUSTEST JA ÜKSUSTEST

            I.   ISIKUD

                        1.

                        ABDOLLAHI Hamed (teise nimega Mustafa Abdullahi), sündinud 11.8.1960 Iraanis. Passi nr: D9004878.

                        2.

                        AL-NASSER, Abdelkarim Hussein Mohamed, sündinud Al Ihsas (Saudi Araabia), Saudi Araabia kodanik.

                        3.

                        AL YACOUB, Ibrahim Salih Mohammed, sündinud 16.10.1966 Tarutis (Saudi Araabia), Saudi Araabia kodanik.

                        4.

                        ARBABSIAR Manssor (teise nimega Mansour Arbabsiar), sündinud 6.3.1955 või 15.3.1955 Iraanis. Iraani ja USA kodanik. Passi nr: C2002515 (Iraan); Passi nr: 477845448 (USA). Isikutunnistuse nr: 07442833, kehtivuse lõpp: 15.3.2016 (USA juhiluba).

                        5.

                        BOUYERI, Mohammed (teise nimega Abu ZUBAIR, teise nimega SOBIAR, teise nimega Abu ZOUBAIR), sündinud 8.3.1978 Amsterdamis (Madalmaad).

                        6.

                        EL HAJJ, Hassan Hassan, sündinud 22.3.1988 Zaghdraiyas Sidonis Liibanonis, Kanada kodanik. Passi nr: JX446643 (Kanada).

                        7.

                        IZZ-AL-DIN, Hasan (teise nimega GARBAYA, Ahmed, teise nimega SA-ID, teise nimega SALWWAN, Samir), sündinud 1963 Liibanonis, Liibanoni kodanik.

                        8.

                        MELIAD, Farah, sündinud 5.11.1980 Sydneys (Austraalia), Austraalia kodanik. Passi nr: M2719127 (Austraalia).

                        9.

                        MOHAMMED, Khalid Shaikh (teise nimega ALI, Salem, teise nimega BIN KHALID, Fahd Bin Adballah, teise nimega HENIN, Ashraf Refaat Nabith, teise nimega WADOOD, Khalid Adbul), sündinud 14.4.1965 või 1.3.1964 Pakistanis, passi nr: 488555.

                        10.

                        ȘANLI, Dalokay (teise nimega Sinan), sündinud 13.10.1976 Pülümüris (Türgi).

                        11.

                        SHAHLAI Abdul Reza (teise nimega Abdol Reza Shala'i, teise nimega Abd-al Reza Shalai, teise nimega Abdorreza Shahlai, teise nimega Abdolreza Shahla'i, teise nimega Abdul-Reza Shahlaee, teise nimega Hajj Yusef, teise nimega Haji Yusif, teise nimega Hajji Yasir, teise nimega Hajji Yusif, teise nimega Yusuf Abu-al-Karkh), sündinud u 1957 Iraanis. Aadressid: 1) Kermanshah, Iraan, 2) Mehrani sõjaväebaas, Ilami provints, Iraan.

                        12.

                        SHAKURI, Ali Gholam, sündinud u 1965 Teheranis Iraanis.

                        13.

                        SOLEIMANI Qasem (teise nimega Ghasem Soleymani, teise nimega Qasmi Sulayman, teise nimega Qasem Soleymani, teise nimega Qasem Solaimani, teise nimega Qasem Salimani, teise nimega Qasem Solemani, teise nimega Qasem Sulaimani, teise nimega Qasem Sulemani), sündinud 11.3.1957 Iraanis. Iraani kodanik. Passi nr: 008827 (Iraani diplomaatiline pass), välja antud 1999. aastal. Auaste: kindralmajor.

                  II.   RÜHMITUSED JA ÜKSUSED

                        1.

                        „Abu Nidal Organisation / Abu Nidali Organisatsioon“ – „ANO“ (teise nimega „Fatah Revolutionary Council / Fatah' Revolutsiooniline Nõukogu“, teise nimega „Arab Revolutionary Brigades / Araabia Revolutsioonilised Brigaadid“, teise nimega „Black September / Must September“, teise nimega „Revolutionary Organisation of Socialist Muslims / Sotsialistlike Moslemite Revolutsiooniline Organisatsioon“.

                        2.

                        „Al-Aqsa Martyrs' Brigade / Al-Aqsa Märtrite Brigaad“.

                        3.

                        „Al-Aqsa e.V.“

                        4.

                        „Babbar Khalsa'“.

                        5.

                        „Communist Party of the Philippines / Filipiinide Kommunistlik Partei“, sealhulgas „New People's Army“ – „NPA / Uus Rahvaarmee“, Filipiinid.

                        6.

                        „Gama'a al-Islamiyya“ (teise nimega „Al-Gama'a al-Islamiyya“) („Islamic Group / Islamirühmitus“ – „IG“).

                        7.

                        „İslami Büyük Doğu Akıncılar Cephesi“ – „IBDA-C“ („Great Islamic Eastern Warriors Front / Suur Islami Idavõitlejate Rinne“).

                        8.

                        „Hamas“, sealhulgas „Hamas-Izz al-Din al-Qassem“.

                        9.

                        „Hizballah Military Wing / Hizballahi sõjaline tiib“ (teise nimega „Hezbollah Military Wing / Hezbollahi sõjaline tiib“, teise nimega „Hizbullah Military Wing / Hizbullahi sõjaline tiib“, teise nimega „Hizbollah Military Wing / Hizbollahi sõjaline tiib“, teise nimega „Hezballah Military Wing / Hezballahi sõjaline tiib“, teise nimega „Hisbollah Military Wing / Hisbollahi sõjaline tiib“, teise nimega „Hizbu'llah Military Wing / Hizbu'llahi sõjaline tiib“, teise nimega „Hizb Allah Military Wing / Hizb Allahi sõjaline tiib“, teise nimega „Jihad Council / Džihaadi Nõukogu“ (ja kõik sellele alluvad üksused, sealhulgas välisjulgeolekuorganisatsioon)).

                        10.

                        „Hizbul Mujahideen“ – „HM“.

                        11.

                        „Khalistan Zindabad Force“ – „KZF / Khalistan Zindabadi Relvajõud“.

                        12.

                        „Kurdistan Workers' Party“ – „PKK / Kurdistani Töölispartei“ (teise nimega „KADEK“, teise nimega „KONGRA-GEL“).

                        13.

                        „Liberation Tigers of Tamil Eelam“ – „LTTE / Tamil Eelami Vabadusvõitluse Tiigrid“.

                        14.

                        „Ejército de Liberación Nacional“ („National Liberation Army / Rahvuslik Vabastusarmee“).

                        15.

                        „Palestinian Islamic Jihad“ – „PIJ / „Palestiina Islami Džihaad“.

                        16.

                        „Popular Front for the Liberation of Palestine“ – „PFLP / Palestiina Vabastamise Rahvarinne“.

                        17.

                        „Popular Front for the Liberation of Palestine – General Command / Palestiina Vabastamise Rahvarinde peastaap“ (teise nimega „PFLP“ – „General Command / PFLP peastaap“).

                        18.

                        „Devrimci Halk Kurtuluș Partisi-Cephesi“ – „DHKP/C“ (teise nimega „Devrimci Sol“) („Revolutionary Left / Revolutsioonilised Vasakpoolsed“) (teise nimega „Dev Sol“) („Revolutionary People's Liberation Army / Front/Party / Revolutsiooniline Rahva Vabastusarmee/-rinne/-partei“).

                        19.

                        „Sendero Luminoso“ – „SL“ („Shining Path / Särav Tee“).

                        20.

                        „Teyrbazen Azadiya Kurdistan“ – „TAK“ (teise nimega „Kurdistan Freedom Falcons / Kurdistani Vabastuspistrikud“, teise nimega „Kurdistan Freedom Hawks / Kurdistani Vabastuskullid“).


title: Nõukogu rakendusmäärus (EL) 2018/1072, 30. juuli 2018, millega rakendatakse määrust (EL) nr 269/2014, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega

text:
                  31.7.2018

                  ET

                  Euroopa Liidu Teataja

                  L 194/27

         NÕUKOGU RAKENDUSMÄÄRUS (EL) 2018/1072,
         30. juuli 2018,
         millega rakendatakse määrust (EL) nr 269/2014, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega
         EUROOPA LIIDU NÕUKOGU,
         võttes arvesse Euroopa Liidu toimimise lepingut,
         võttes arvesse nõukogu 17. märtsi 2014. aasta määrust (EL) nr 269/2014, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega, (1) eriti selle artikli 14 lõiget 1,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:

                     (1)

                     Nõukogu võttis 17. märtsil 2014 vastu määruse (EL) nr 269/2014.

                     (2)

                     Liidu Krimmi ja Sevastopoli ebaseadusliku annekteerimise mittetunnustamispoliitika osana peab nõukogu Kertši silla ehitamist veel üheks tegevuseks, mis kahjustab Ukraina territoriaalset terviklikkust, suveräänsust ja sõltumatust.

                     (3)

                     Silla ehitamine ja selle ametlik avamine 15. mail 2018 on olulised sümboolsed sammud, millega Venemaa Föderatsioon tugevdab oma kontrolli ebaseaduslikult annekteeritud Krimmi ja Sevastopoli üle ja mis isoleerivad poolsaare Ukrainast veel enam.

                     (4)

                     Eelpool toodut arvesse võttes tuleks määruse (EL) nr 269/2014 I lisas esitatud selliste isikute, üksuste ja asutuste loetellu, kelle suhtes kohaldatakse piiravaid meetmeid, kanda veel üksusi.

                     (5)

                     Määruse (EL) nr 269/2014 I lisa tuleks seetõttu vastavalt muuta,

               ON VASTU VÕTNUD KÄESOLEVA MÄÄRUSE:

            Artikkel 1
            Käesoleva määruse lisas loetletud üksused kantakse määruse (EL) nr 269/2014 I lisas esitatud loetellu.

            Artikkel 2
            Käesolev määrus jõustub selle Euroopa Liidu Teatajas avaldamise päeval.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 30. juuli 2018

                  Nõukogu nimel

                  eesistuja

               G. BLÜMEL

            (1)  ELT L 78, 17.3.2014, lk 6.

            LISA
            Artiklis 1 osutatud üksuste loetelu

                           Nimi

                           Identifitseerimisandmed

                           Põhjendused

                           Loetellu kandmise kuupäev

                           „42.

                           AO Institute Giprostroymost – Saint-Petersburg
                           АО Институт Гипростроймост – Санкт-Петербург

                           Aadress:

                                       7 Yablochkova street,

                                       St. Petersburg,

                                       197198, Russia

                                       Veebisait: http://gpsm.ru

                                       E-post: office@gpsm.ru

                           AO Institute Giprostroymost – Saint-Petersburg osales Kertši silla ehitamises; sild ühendab Venemaad ebaseaduslikult Venemaa Föderatsiooni koosseisu annekteeritud Krimmi poolsaarega. Seega toetab ettevõte ebaseaduslikult annekteeritud Krimmi poolsaare tugevamini integreerimist Venemaa Föderatsiooni, mis omakorda kahjustab veelgi Ukraina territoriaalset terviklikkust, suveräänsust ja sõltumatust.

                           31.7.2018

                           43.

                           PJSC Mostotrest
                           ПАО Мостотрест

                           Aadress:

                                       6 Barklaya street, Bld. 5

                                       Moscow,

                                       121087, Russia

                           PJSC Mostotrest osales silla hooldustööde riigihankelepingu kaudu aktiivselt Kertši silla ehitamises; sild ühendab Venemaad ebaseaduslikult annekteeritud Krimmi poolsaarega. Peale selle kuulub ettevõte isikule (Arkady Rotenberg), kes on oma Ukraina suveräänsust kahjustava tegevuse tõttu juba kantud loetellu (isik nr 92 käesolevas lisas). Seega toetab ettevõte ebaseaduslikult annekteeritud Krimmi poolsaare tugevamini integreerimist Venemaa Föderatsiooni, mis omakorda kahjustab veelgi Ukraina territoriaalset terviklikkust, suveräänsust ja sõltumatust.

                           31.7.2018

                           44.

                           JSC Zaliv Shipyard
                           Судостроительный завод „Залив“

                           Aadress:

                                       4 Tankistov street,

                                       298310 Kerch,

                                       Crimea

                                       Veebisait: http://zalivkerch.com

                           JSC Zaliv Shipyard osales aktiivselt Kertši sillani viiva uue raudtee ehitamises; sild ühendab Venemaad ebaseaduslikult annekteeritud Krimmi poolsaarega. Seega toetab ettevõte ebaseaduslikult annekteeritud Krimmi poolsaare tugevamini integreerimist Venemaa Föderatsiooni, mis omakorda kahjustab veelgi Ukraina territoriaalset terviklikkust, suveräänsust ja sõltumatust.

                           31.7.2018

                           45.

                           Stroygazmontazh Corporation (SGM Group)
                           ООО Стройгазмонтаж
                           (груп СГМ)

                           Aadress:

                                       Prospect Vernadskogo 53,

                                       Moscow,

                                       119415, Russia

                                       Veebisait: www.ooosgm.com

                           Stroygazmontazh Corporation (SGM Group) osales silla ehitustööde lepingu kaudu aktiivselt Kertši silla ehitamises; sild ühendab Venemaad ebaseaduslikult annekteeritud Krimmi poolsaarega.
                           Peale selle kuulub ettevõte isikule (Arkady Rotenberg), kes on oma Ukraina suveräänsust kahjustava tegevuse tõttu juba kantud loetellu (isik nr 92 käesolevas lisas). Seega toetab ettevõte ebaseaduslikult annekteeritud Krimmi poolsaare tugevamini integreerimist Venemaa Föderatsiooni, mis omakorda kahjustab veelgi Ukraina territoriaalset terviklikkust, suveräänsust ja sõltumatust.

                           31.7.2018

                           46.

                           Stroygazmontazh Most OOO
                           OOO Стройгазмонтаж-Мост

                           Aadress:

                                       Barklaya street 6, building 7,

                                       Moscow

                                       121087, Russia

                                 Registreerimisnumber: 1157746088170
                           Maksukohustuslase number: 7730018980
                           Veebisait: http://kerch-most.ru/tag/sgam-most
                           E-post: kerch-most@yandex.ru

                           Stroygazmontazh Most OOO on peatöövõtja Stroygazmontazhi tütarettevõtja, mis juhib Kertši väina ületava silla ehitamise projekti. Peale selle kuulub ettevõte isikule (Arkady Rotenberg), kes on oma Ukraina suveräänsust kahjustava tegevuse tõttu juba kantud loetellu (isik nr 92 käesolevas lisas). Seega toetab ettevõte ebaseaduslikult annekteeritud Krimmi poolsaare tugevamini integreerimist Venemaa Föderatsiooni, mis omakorda kahjustab veelgi Ukraina territoriaalset terviklikkust, suveräänsust ja sõltumatust.

                           31.7.2018

                           47.

                           CJSC VAD
                           AKTSIONERNOE OBSHCHESTVO VAD
                           АО „ВАД“

                           Aadress:
                           133, Chernyshevskogo street, Vologda, Vologodskaya Oblast, 160019, Russia
                           122 Grazhdanskiy Prospect, suite 5, Liter A, St. Petersburg 195267, Russia
                           Registreerimisnumber: 1037804006811 (Russia)
                           Maksukohustuslase number: 7802059185
                           Veebisait: www.zaovad.com
                           E-post: office@zaovad.com

                           CJSC VAD on üle Kertši silla viiva Tavrida maantee ja sellele juurdepääsu võimaldava teedevõrgu ehitustööde peatöövõtja Krimmis. Tavrida maantee annab Krimmile transpordijuurdepääsu uute maanteede süsteemi kaudu, mis on peamiseks ühenduseks Kertši sillaga. Seega toetab CJSC VAD ebaseaduslikult annekteeritud Krimmi poolsaare tugevamini integreerimist Venemaa Föderatsiooni, mis omakorda kahjustab veelgi Ukraina territoriaalset terviklikkust, suveräänsust ja sõltumatust.

                           31.7.2018“


title: Nõukogu rakendusmäärus (EL) 2018/1073, 30. juuli 2018, millega rakendatakse määruse (EL) 2016/44 (mis käsitleb piiravaid meetmeid seoses olukorraga Liibüas) artikli 21 lõiget 2

text:
                  31.7.2018

                  ET

                  Euroopa Liidu Teataja

                  L 194/30

         NÕUKOGU RAKENDUSMÄÄRUS (EL) 2018/1073,
         30. juuli 2018,
         millega rakendatakse määruse (EL) 2016/44 (mis käsitleb piiravaid meetmeid seoses olukorraga Liibüas) artikli 21 lõiget 2
         EUROOPA LIIDU NÕUKOGU,
         võttes arvesse Euroopa Liidu toimimise lepingut,
         võttes arvesse nõukogu 18. jaanuari 2016. aasta määrust (EL) 2016/44, mis käsitleb piiravaid meetmeid seoses olukorraga Liibüas ja millega tunnistatakse kehtetuks määrus (EL) nr 204/2011, (1) eriti selle artikli 21 lõiget 2,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:

                     (1)

                     Nõukogu võttis 18. jaanuaril 2016 vastu määruse (EL) 2016/44.

                     (2)

                     Kooskõlas määruse (EL) 2016/44 artikli 21 lõikega 6 on nõukogu läbi vaadanud kõnealuse määruse III lisas esitatud isikute ja üksuste loetelu.

                     (3)

                     Nõukogu jõudis järeldusele, et üks isik tuleks määruse (EL) 2016/44 III lisas esitatud isikute ja üksuste loetelust välja jätta.

                     (4)

                     Määruse (EL) 2016/44 III lisa tuleks seetõttu vastavalt muuta,

               ON VASTU VÕTNUD KÄESOLEVA MÄÄRUSE:

            Artikkel 1
            Määruse (EL) 2016/44 III lisa muudetakse vastavalt käesoleva määruse lisale.

            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 30. juuli 2018

                  Nõukogu nimel

                  eesistuja

               G. BLÜMEL

            (1)  ELT L 12, 19.1.2016, lk 1.

            LISA
            Määruse (EL) 2016/44 III lisa („Artikli 6 lõikes 2 osutatud füüsiliste ja juriidiliste isikute, üksuste või asutuste loetelu“) osa A (Isikud) kanne 3 (ASHKAL, Omar) jäetakse välja ning ülejäänud kanded nummerdatakse vastavalt ümber.


title: Nõukogu rakendusmäärus (EL) 2018/1074, 30. juuli 2018, millega rakendatakse määrust (EL) 2017/1509, mis käsitleb Korea Rahvademokraatliku Vabariigi vastu suunatud piiravaid meetmeid

text:
                  31.7.2018

                  ET

                  Euroopa Liidu Teataja

                  L 194/32

         NÕUKOGU RAKENDUSMÄÄRUS (EL) 2018/1074,
         30. juuli 2018,
         millega rakendatakse määrust (EL) 2017/1509, mis käsitleb Korea Rahvademokraatliku Vabariigi vastu suunatud piiravaid meetmeid
         EUROOPA LIIDU NÕUKOGU,
         võttes arvesse Euroopa Liidu toimimise lepingut,
         võttes arvesse nõukogu 30. augusti 2017. aasta määrust (EL) 2017/1509, mis käsitleb Korea Rahvademokraatliku Vabariigi vastu suunatud piiravaid meetmeid ja millega tunnistatakse kehtetuks määrus (EÜ) nr 329/2007, (1) eriti selle artikli 47 lõiget 2,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:

                     (1)

                     Nõukogu võttis 30. augustil 2017 vastu määruse (EL) 2017/1509.

                     (2)

                     Kooskõlas nõukogu määruse (EL) 2017/1509 artikli 47a lõikega 1 on nõukogu läbi vaadanud kõnealuse määruse XV, XVI, XVII ja XVIII lisas esitatud isikute ja üksuste loetelu.

                     (3)

                     Nõukogu leidis, et teatud kandeid määruse (EL) 2017/1509 XV ja XVI lisades loetletud isikute ja üksuste kohta tuleks ajakohastada.

                     (4)

                     Määruse (EL) 2017/1509 XV ja XVI lisasid tuleks seetõttu vastavalt muuta,

               ON VASTU VÕTNUD KÄESOLEVA MÄÄRUSE:

            Artikkel 1
            Määruse (EL) 2017/1509 XV ja XVI lisa muudetakse vastavalt käesoleva määruse lisale.

            Artikkel 2
            Käesolev määrus jõustub selle Euroopa Liidu Teatajas avaldamise päeval.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 30. juuli 2018

                  Nõukogu nimel

                  eesistuja

               G. BLÜMEL

            (1)  ELT L 224, 31.8.2017, lk 1.

            LISA

               1.
               Määruse (EL) 2017/1509 XV lisa punkti a (Füüsilised isikud, kes on loetellu kantud vastavalt artikli 34 lõike 4 punktile a) muudetakse järgmiselt:

                           a)

                           olemasolevad kanded saavad numbrid 1–30;

                           b)

                           esitatud loetelus asendatakse järgmised kanded:

                                       Nimi
                                       (ja võimalikud varjunimed)

                                       Tuvastamisandmed

                                       Loetellu kandmise kuupäev

                                       Põhjendus

                                       „3.

                                       HYON Chol-hae (teine nimi HYON Chol Hae)

                                       Sünniaeg: 1934
                                       Sünnikoht: Mandžuuria, Hiina

                                       22.12.2009

                                       Korea rahvaarmee kindralleitnant alates 2016. aasta aprillist. Endine Korea rahvaarmee üldpoliitika osakonna asedirektor (surnud Kim Jong-Ili sõjaline nõunik). Valiti Korea Töölispartei keskkomitee liikmeks 2016. aasta mais Korea Töölispartei 7. kongressil, kus Korea Töölispartei võttis vastu otsuse KRDV tuumaprogrammi jätkamise kohta.

                                       6.

                                       PAK Jae-gyong (teised nimed Chae-Kyong, PAK Jae Gyong)

                                       Sünniaeg: 1933
                                       Passi number: 554410661

                                       22.12.2009

                                       Endine rahvaarmee üldpoliitika osakonna asedirektor ja endine rahvaarmee logistikabüroo asedirektor (surnud Kim Jong-Ili sõjaline nõunik). Viibis KIM Jong Uni poolt läbi viidud strateegilise raketiväe juhatuse inspekteerimisel. Korea Töölispartei keskkomitee liige.

                                       16.

                                       KIM Jong-gak (teine nimi KIM Jong Gak)

                                       Sünniaeg: 20.7.1941
                                       Sünnikoht: Pyongyang, KRDV

                                       20.5.2016

                                       Endine Korea rahvaarmee üldpoliitika osakonna direktor. Korea rahvaarmee kindralmajor, Kim Il-Sungi sõjaväeülikooli rektor, endine KRDV riiklike kaitseküsimuste keskseks organiks oleva Korea Töölispartei sõjalise keskkomisjoni liige. Selles rollis vastutav KRDV tuumarelva-, ballistiliste rakettide või muude massihävitusrelvade alaste programmide toetamise või edendamise eest.

                                       18.

                                       KIM Won-hong (teine nimi KIM Won Hong)

                                       Sünniaeg: 7.1.1945
                                       Sünnikoht: Pyongyang, KRDV.
                                       Passi number: 745310010

                                       20.5.2016

                                       Kindral. Korea rahvaarmee üldpoliitika osakonna esimene asedirektor. Endine riikliku julgeolekubüroo direktor. Riigi julgeoleku minister. Riiklike kaitseküsimuste keskseteks organiteks olevate Korea Töölispartei sõjalise keskkomisjoni ja riikliku kaitsekomisjoni liige. Riiklik kaitsekomisjon oli KRDV riiklike kaitseküsimuste keskseks organiks enne selle reformimist riigiasjade komisjoniks. Selles rollis vastutav KRDV tuumarelva-, ballistiliste rakettide või muude massihävitusrelvade alaste programmide toetamise või edendamise eest.

                                       21.

                                       SON Chol-ju (teine nimi SON Chol Ju)

                                       20.5.2016

                                       Korea rahvaarmee kindralkolonel. Korea rahvaarmee korralduse eest vastutav asedirektor ja endine õhujõudude ja õhutõrjeväe (mis kontrollib ajakohastatud õhutõrjerakettide väljatöötamist) poliitiline direktor. Selles rollis vastutav KRDV tuumarelva-, ballistiliste rakettide või muude massihävitusrelvade alaste programmide toetamise või edendamise eest.“

               2.

                  Määruse (EL) 2017/1509 XV lisa punkti b (Juriidilised isikud, üksused ja asutused, kes on loetellu kantud vastavalt artikli 34 lõike 4 punktile a) olemasolevad kanded saavad numbrid 1–5.

               3.
               Määruse (EL) 2017/1509 XV lisa punkti c (Füüsilised isikud, kes on loetellu kantud vastavalt artikli 34 lõike 4 punktile b) muudetakse järgmiselt:

                           a)

                           esitatud loetelus asendatakse järgmised kanded:

                                       Nimi
                                       (ja võimalikud varjunimed)

                                       Tuvastamisandmed

                                       Loetellu kandmise kuupäev

                                       Põhjendused

                                       „10.

                                       DJANG Tcheul Hy
                                       (JANG Tcheul-hy, JANG Cheul-hy, JANG Chol-hy, DJANG Cheul-hy, DJANG Chol-hy, DJANG Tchoul-hy, KIM Tcheul-hy)

                                       Sünniaeg: 11.5.1950
                                       Sünnikoht: Kangwon

                                       20.4.2018

                                       DJANG Tcheul Hy on koos oma abikaasa KIM Yong Nami, poja KIM Su Gwangi ja minia KIM Kyong Huiga osalenud eksitavates finantstegevustes, mis võivad kaasa aidata KRDV tuumarelva-, ballistiliste rakettide või muude massihävitusrelvade alaste programmide elluviimisele. Talle kuulus liidus mitu pangakontot, mille tema nimel avas tema poeg KIM Su Gwang. Samuti osales ta mitmes pangaülekandes, mis tehti tema minia KIM Kyong Hui kontodelt väljaspool liitu asuvatele pangakontodele.

                                       11.

                                       KIM Su Gwang
                                       (KIM Sou-Kwang, KIM Sou-Gwang, KIM Son-Kwang, KIM Su-Kwang, KIM Soukwang, KIM Su-gwang, KIM Son-gwang)

                                       Sünniaeg: 18.8.1976
                                       Sünnikoht: Pyongyang, KRDV

                                       20.4.2018

                                       Ekspertide rühm on tuvastanud KIM Su Gwangi luure üldbüroo esindajana, mis on ÜRO poolt loetellu kantud üksus. Ekspertide rühm on tuvastanud, et KIM Su Gwang ja tema isa KIM Yong Nam on osalenud eksitavates finantstegevustes, mis võivad kaasa aidata KRDV tuumarelva-, ballistiliste rakettide või muude massihävitusrelvade alaste programmide elluviimisele. KIM Su Gwang on avanud mitmes liikmesriigis arvukalt pangakontosid, sealhulgas ka pereliikmete nimel. Ta on diplomaadina töötades osalenud erinevates suuremahulistes pangaülekannetes liidus või väljaspool liitu asuvatele pangakontodele, sealhulgas kontodele, mis on tema abikaasa KIM Kyong Hui nimel.“

                           b)

                           kanded saavad numbrid 1–6.

               4.
               Määruse (EL) 2017/1509 XVI lisas pealkirja „Artikli 34 lõigetes 1 ja 3 osutatud isikute, üksuste ja asutuste“ alapealkirja „A. Isikud“ all muudetakse järgmist kannet:

                           Nimi
                           (ja võimalikud varjunimed)

                           Tuvastamisandmed

                           Loetellu kandmise kuupäev

                           Põhjendused

                           „4.

                           JON Chol Young
                           (teine nimi: JON Chol Yong)

                           Passi number: 563410192
                           Diplomaat KRDV Angola saatkonnas
                           Sünniaeg: 30.4.1975

                           22.1.2018

                           Green Pine Associated Corporationi esindaja Angolas ja Angolasse akrediteeritud KRDV diplomaat.
                           ÜRO kandis Green Pine'i loetellu tegevuse eest, mis hõlmab ÜRO relvaembargo rikkumist. Samuti pidas Green Pine läbirääkimisi Angola sõjalaevade renoveerimise lepingute üle, millega eirati ÜRO Julgeolekunõukogu resolutsioonidega kehtestatud keelde.“


title: Komisjoni rakendusmäärus (EL) 2018/1075, 27. juuli 2018, millega pikendatakse toimeaine Ampelomyces quisqualis'e tüve AQ10 kui madala riskiastmega toimeaine heakskiitu kooskõlas Euroopa Parlamendi ja nõukogu määrusega (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa (EMPs kohaldatav tekst)

text:
                  31.7.2018

                  ET

                  Euroopa Liidu Teataja

                  L 194/36

         KOMISJONI RAKENDUSMÄÄRUS (EL) 2018/1075,
         27. juuli 2018,
         millega pikendatakse toimeaine Ampelomyces quisqualis'e tüve AQ10 kui madala riskiastmega toimeaine heakskiitu kooskõlas Euroopa Parlamendi ja nõukogu määrusega (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 22 lõiget 1 koostoimes artikli 20 lõikega 1,
         ning arvestades järgmist:

                     (1)

                     Komisjoni direktiiviga 2005/2/EÜ (2) kanti toimeaine Ampelomyces quisqualis'e tüvi AQ10 nõukogu direktiivi 91/414/EMÜ I lisasse (3).

                     (2)

                     Direktiivi 91/414/EMÜ I lisasse kantud toimeained loetakse määruse (EÜ) nr 1107/2009 alusel heaks kiidetuks ja need on loetletud komisjoni rakendusmääruse (EL) nr 540/2011 (4) lisa A osas.

                     (3)

                     Toimeaine Ampelomyces quisqualis'e tüve AQ10 heakskiit, nagu on sätestatud rakendusmääruse (EL) nr 540/2011 lisa A osas, aegub 31. juulil 2018.

                     (4)

                     Komisjoni rakendusmääruse (EL) nr 844/2012 (5) artikli 1 kohaselt on kõnealuses artiklis sätestatud ajavahemiku jooksul esitatud taotlus Ampelomyces quisqualis'e tüve AQ10 heakskiidu pikendamiseks.

                     (5)

                     Taotleja esitas täiendavad toimikud, mis on nõutud vastavalt rakendusmääruse (EL) nr 844/2012 artiklile 6. Referentliikmesriik leidis, et taotlus on täielik.

                     (6)

                     Referentliikmesriik koostas kaasreferentliikmesriigiga konsulteerides pikendamise hindamise aruande ning esitas selle 25. novembril 2016 Euroopa Toiduohutusametile (edaspidi „toiduohutusamet“) ja komisjonile.

                     (7)

                     Toiduohutusamet edastas pikendamise hindamise aruande taotlejatele ja liikmesriikidele märkuste esitamiseks ning edastas laekunud märkused komisjonile. Toiduohutusamet tegi täiendava kokkuvõtliku toimiku ka üldsusele kättesaadavaks.

                     (8)

                     20. novembril 2017 esitas toiduohutusamet komisjonile oma järelduse (6) selle kohta, kas Ampelomyces quisqualis'e tüvi AQ10 võib eeldatavalt vastata määruse (EÜ) nr 1107/2009 artiklis 4 sätestatud heakskiitmise kriteeriumidele. Komisjon esitas pikendamist käsitleva esialgse aruande Ampelomyces quisqualis'e tüve AQ10 kohta alalisele taime-, looma-, toidu- ja söödakomiteele 23. märtsil 2018.

                     (9)

                     Taotlejale anti võimalus esitada pikendamisaruande kohta märkusi.

                     (10)

                     Vähemalt ühe kõnealust toimeainet Ampelomyces quisqualis'e tüvi AQ10 sisaldava taimekaitsevahendi puhul on ühe või mitme iseloomuliku kasutusega seoses leidnud kinnitust, et määruse (EÜ) nr 1107/2009 artiklis 4 sätestatud heakskiitmisnõuded on täidetud.

                     (11)

                        Ampelomyces quisqualis'e tüve AQ10 heakskiidu pikendamist käsitlev riskihindamine põhineb piiratud arvul iseloomulikel kasutustel, mis siiski ei sea piiranguid nendele kasutustele, mida Ampelomyces quisqualis'e tüve AQ10 sisaldavate taimekaitsevahendite puhul võidakse lubada. Seega on asjakohane kaotada üksnes fungitsiidina kasutamise piirang.

                     (12)

                     Peale selle on komisjon seisukohal, et Ampelomyces quisqualis'e tüvi AQ10 on vastavalt määruse (EÜ) nr 1107/2009 artiklile 22 madala riskiastmega toimeaine. Ampelomyces quisqualis'e tüvi AQ10 vastab määruse (EÜ) nr 1107/2009 II lisa punktis 5 sätestatud tingimustele. Võttes arvesse selle kavandatud kasutust, on Ampelomyces quisqualis'e tüvi AQ10 mikroorganismi selline tüvi, mis põhjustab eeldatavasti väikest riski inimestele, loomadele ja keskkonnale. Lisaks on Ampelomyces quisqualis'e tüvi AQ10 inimesele mittepatogeense mikroorganismi (seene) tüvi, mis ei ole seotud inimese, looma ega taime ühegi teadaoleva patogeeniga ning mille puhul ei ole tuvastatud multiresistentsust inimestel ja veterinaarmeditsiinis kasutatavate antimikroobikumide suhtes.

                     (13)

                     Seepärast on asjakohane Ampelomyces quisqualis'e tüve AQ10 kui madala riskiastmega toimeaine heakskiitu pikendada.

                     (14)

                     Vastavalt määruse (EÜ) nr 1107/2009 artikli 14 lõikele 1 koostoimes artikliga 6 ning arvestades teaduse ja tehnika arengut, oleks siiski vaja lisada teatavad tingimused.

                     (15)

                     Vastavalt määruse (EÜ) nr 1107/2009 artikli 20 lõikele 3 koostoimes artikli 13 lõikega 4, tuleks komisjoni rakendusmääruse (EL) nr 540/2011 lisa vastavalt muuta.

                     (16)

                     Komisjoni rakendusmäärusega (EL) 2017/841 (7) pikendati Ampelomyces quisqualis'e tüve AQ10 heakskiidu kehtivusaega 31. juulini 2018, et pikendamismenetluse saaks lõpule viia enne kõnealuse aine heakskiidu aegumist. Võttes arvesse, et toimeaine heakskiit aegub 31. juulil 2018, tuleks käesolevat määrust kohaldada alates 1. augustist 2018.

                     (17)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Toimeaine heakskiidu pikendamine
            I lisas kirjeldatud toimeaine Ampelomyces quisqualis'e tüve AQ10 heakskiitu pikendatakse vastavalt kõnealuses lisas sätestatud tingimustele.

            Artikkel 2
            Rakendusmääruse (EL) nr 540/2011 muutmine
            Rakendusmääruse (EL) nr 540/2011 lisa muudetakse vastavalt käesoleva määruse II lisale.

            Artikkel 3
            Jõustumine ja kohaldamise alguskuupäev
            Käesolev määrus jõustub järgmisel päeval pärast selle avaldamist Euroopa Liidu Teatajas.
            Seda kohaldatakse alates 1. augustist 2018.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 27. juuli 2018

                  Komisjoni nimel

                  president

               Jean-Claude JUNCKER

            (1)  ELT L 309, 24.11.2009, lk 1.

            (2)  Komisjoni 19. jaanuari 2005. aasta direktiiv 2005/2/EÜ, millega muudetakse nõukogu direktiivi 91/414/EMÜ toimeainete Ampelomyces quisqualis ja Gliocladium catenulatum lisamisega (ELT L 20, 22.1.2005, lk 15).

            (3)  Nõukogu 15. juuli 1991. aasta direktiiv 91/414/EMÜ taimekaitsevahendite turuleviimise kohta (EÜT L 230, 19.8.1991, lk 1).

            (4)  Komisjoni 25. mai 2011. aasta rakendusmäärus (EL) nr 540/2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).

            (5)  Komisjoni 18. septembri 2012. aasta rakendusmäärus (EL) nr 844/2012, millega kehtestatakse Euroopa Parlamendi ja nõukogu määruses (EÜ) nr 1107/2009 (taimekaitsevahendite turulelaskmise kohta) ette nähtud toimeainete heakskiidu pikendamise menetluse rakendamiseks vajalikud sätted (ELT L 252, 19.9.2012, lk 26).

            (6)  EFSA Journal 2017;15(11): 5078, 24 lk, doi:10.2903/j.efsa.2017.5078. Kättesaadav internetis: www.efsa.europa.eu.

            (7)  Komisjoni 17. mai 2017. aasta rakendusmäärus (EL) 2017/841, millega muudetakse rakendusmäärust (EL) nr 540/2011 seoses toimeainete α-tsüpermetriini, Ampelomyces quisqualis'e tüve AQ 10, benalaksüüli, bentasooni, bifenasaadi, bromoksüniili, karfentrasoon-etüüli, kloroprofaami, tsüasofamiidi, desmedifaami, dikvaadi, DPX KE 459 (metüülflupüürsulfurooni), etoksasooli, famoksadooni, fenamidooni, flumioksasiini, foraamsulfurooni, Gliocladium catenulatum'i tüve J1446, imasamoksi, imasosulfurooni, isoksaflutooli, laminariini, metalaksüül-M-i, metoksüfenosiidi, milbemektiini, oksasulfurooni, pendimetaliini, fenmedifaami, pümetrosiini, S-metolakloori ja trifloksüstrobiini heakskiidu kehtivusaja pikendamisega (ELT L 125, 18.5.2017, lk 12).

            I LISA

                        Üldnimetus, identifitseerimisnumbrid

                        IUPACi nimetus

                        Puhtus (1)

                        Heakskiitmise kuupäev

                        Heakskiidu aegumine

                        Erisätted

                           Ampelomyces quisqualis'e tüvi AQ10

                        Ei kohaldata

                        Eluvõimeliste spooride miinimumsisaldus:
                        3,0 × 1012 CFU/kg

                        1. august 2018

                        1. august 2033

                        Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse toimeaine Ampelomyces quisqualis'e tüve AQ10 heakskiidu pikendamist käsitleva aruande järeldusi, eriti selle I ja II liidet.
                        Üldhindamisel pööravad liikmesriigid erilist tähelepanu käitajate ja töötajate kaitsele, võttes arvesse, et mikroorganisme kui selliseid käsitatakse potentsiaalsete sensibiliseerijatena, ning tagades, et kasutustingimusena lisatakse asjakohaste kaitsevahendite kasutamise nõue.
                        Tootja tagab keskkonnatingimuste range säilitamise ja kvaliteedikontrolli analüüsid tootmisprotsessi käigus.
                        Vajaduse korral hõlmavad kasutustingimused riskivähendusmeetmete võtmist.

               (1)  Täiendavad toimeaine identifitseerimisandmed ja toimeaine omadused on esitatud läbivaatamisaruandes.

            II LISA
            Rakendusmääruse (EL) nr 540/2011 lisa muudetakse järgmiselt.

                        1)

                        A osas jäetakse välja kanne Ampelomyces quisqualis'e tüve AQ10 kohta;

                        2)

                        D osasse lisatakse järgmine kanne:

                                    Number

                                    Üldnimetus, identifitseerimisnumbrid

                                    IUPACi nimetus

                                    Puhtus (1)

                                    Heakskiitmise kuupäev

                                    Heakskiidu aegumine

                                    Erisätted

                                    „14

                                       Ampelomyces quisqualis'e tüvi AQ10

                                    Ei kohaldata

                                    Eluvõimeliste spooride miinimumsisaldus:
                                    3,0 × 1012 CFU/kg

                                    1. august 2018

                                    1. august 2033

                                    Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse toimeaine Ampelomyces quisqualis'e tüve AQ10 heakskiidu pikendamist käsitleva aruande järeldusi, eriti selle I ja II liidet.
                                    Üldhindamisel pööravad liikmesriigid erilist tähelepanu käitajate ja töötajate kaitsele, võttes arvesse, et mikroorganisme kui selliseid käsitatakse potentsiaalsete sensibiliseerijatena, ning tagades, et kasutustingimusena lisatakse asjakohaste kaitsevahendite kasutamise nõue.
                                    Tootja tagab keskkonnatingimuste range säilitamise ja kvaliteedikontrolli analüüsid tootmisprotsessi käigus.
                                    Vajaduse korral hõlmavad kasutustingimused riskivähendusmeetmeid.“

               (1)  Täiendavad toimeaine identifitseerimisandmed ja toimeaine omadused on esitatud läbivaatamisaruandes.


title: Komisjoni rakendusmäärus (EL) 2018/1208, 27. august 2018, teatavate kaupade klassifitseerimise kohta kombineeritud nomenklatuuris

text:
                  30.8.2018

                  ET

                  Euroopa Liidu Teataja

                  L 220/4

         KOMISJONI RAKENDUSMÄÄRUS (EL) 2018/1208,
         27. august 2018,
         teatavate kaupade klassifitseerimise kohta kombineeritud nomenklatuuris
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 9. oktoobri 2013. aasta määrust (EL) nr 952/2013, millega kehtestatakse liidu tolliseadustik, (1) eriti selle artikli 57 lõiget 4 ja artikli 58 lõiget 2,
         ning arvestades järgmist:

                     (1)

                     Nõukogu määrusele (EMÜ) nr 2658/87 (2) lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.

                     (2)

                     Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.

                     (3)

                     Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.

                     (4)

                     On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja määruse (EL) nr 952/2013 artikli 34 lõike 9 kohaselt tugineda veel teatava perioodi vältel Kõnealuseks ajavahemikuks tuleks kehtestada kolm kuud.

                     (5)

                     Käesoleva määrusega ette nähtud meetmed on kooskõlas tolliseadustiku komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.

            Artikkel 2
            Siduvale tariifiinformatsioonile, mis ei ole kooskõlas käesoleva määrusega, võib määruse (EL) nr 952/2013 artikli 34 lõike 9 kohaselt tugineda veel kolm kuud pärast käesoleva määruse jõustumist.

            Artikkel 3
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 27. august 2018

                  Komisjoni nimel

                  presidendi eest

                  maksunduse ja tolliliidu peadirektoraadi

                  peadirektor

               Stephen QUEST

            (1)  ELT L 269, 10.10.2013, lk 1.

            (2)  Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, 7.9.1987, lk 1).

            LISA

                        Kauba kirjeldus

                        Klassifikatsioon
                        (CN-kood)

                        Põhjendus

                        (1)

                        (2)

                        (3)

                        Anduril põhinev elektriline analoogseade (nn hapnikuanalüsaator) mõõtmetega umbes 240 × 200 × 220 mm ja massiga umbes 4,3 kg.
                        Seade kasutab kulonomeetrilist meetodit väikese hapnikukoguse avastamiseks ja selle sisalduse mõõtmiseks ning paramagnetilist meetodit, et mõõta hapniku täpset sisaldust puhtas gaasivoos ja mitme gaasi segus. Seadmel on vedelkristallkuvar, millele kuvatakse mõõtmistulemused. Seade edastab nii kuuldavat kui ka nähtavat häiret, tal on analoog- ja digiväljastus ning kahesuunaline jadaedastus.
                        Seadet kasutatakse tööstuslikes gaasiprotsessides ja kvaliteediohjes.

                        9027 10 10

                        Klassifikatsioon määratakse kindlaks kombineeritud nomenklatuuri klassifitseerimise üldreegliga 1, üldreegli 3 punktiga b ja üldreegliga 6 ning CN-koodide 9027  ja 9027 10  ja 9027 10 10  vastava sõnastusega.
                        Seade vastab omaduste ja funktsioonide poolest rubriigi 9027  füüsikalise või keemilise analüüsi seadmele (gaasi- ja suitsuanalüsaatorid). Vt ka HSi selgitavad märkused, rubriik 9027 , esimene lõik, punkt 8, mis hõlmab gaaside koostise ja sisalduse määramiseks ettenähtud elektrilisi gaasi- ja suitsuanalüsaatoreid, mida kasutatakse koksiahjudes, gaasigeneraatorites, kõrgahjudes jm põlev- ja koldegaaside analüüsimiseks.
                        Toodet ei või klassifitseerida rubriiki 9026  kui instrumenti või seadet vedeliku või gaasi vooluhulga, taseme, rõhu jms näitajate mõõtmiseks või kontrollimiseks, kuna füüsikalise ja keemilise analüüsi instrumendid ja seadmed kuuluvad täpsemalt rubriiki 9027  (vt ka HSi selgitavad märkused, rubriik 9026 , erand d).
                        Seade on liittoode üldreegli 3 b tähenduses ja see tuleb klassifitseerida komponendi järgi, mis määrab toote põhiomaduse. Hapniku avastamine ja selle sisalduse mõõtmine gaasis on funktsioon, mis annab tootele selle põhiomaduse.
                        Seepärast tuleb seade klassifitseerida CN-koodi 9027 10 10  alla kui elektrooniline gaasi- või suitsuanalüsaator.


title: Komisjoni rakendusmäärus (EL) 2018/1207, 27. august 2018, teatavate kaupade klassifitseerimise kohta kombineeritud nomenklatuuris

text:
                  30.8.2018

                  ET

                  Euroopa Liidu Teataja

                  L 220/1

         KOMISJONI RAKENDUSMÄÄRUS (EL) 2018/1207,
         27. august 2018,
         teatavate kaupade klassifitseerimise kohta kombineeritud nomenklatuuris
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 9. oktoobri 2013. aasta määrust (EL) nr 952/2013, millega kehtestatakse liidu tolliseadustik, (1) eriti selle artikli 57 lõiget 4 ja artikli 58 lõiget 2,
         ning arvestades järgmist:

                     (1)

                     Nõukogu määrusele (EMÜ) nr 2658/87 (2) lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.

                     (2)

                     Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.

                     (3)

                     Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.

                     (4)

                     On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel teatava perioodi vältel vastavalt määruse (EL) nr 952/2013 artikli 34 lõikele 9. Kõnealuseks ajavahemikuks tuleks kehtestada kolm kuud.

                     (5)

                     Käesoleva määrusega ette nähtud meetmed on kooskõlas tolliseadustiku komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.

            Artikkel 2
            Siduvale tariifiinformatsioonile, mis ei ole kooskõlas käesoleva määrusega, võib määruse (EL) nr 952/2013 artikli 34 lõike 9 kohaselt tugineda veel kolm kuud pärast käesoleva määruse jõustumist.

            Artikkel 3
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 27. august 2018

                  Komisjoni nimel

                  presidendi eest

                  maksunduse ja tolliliidu peadirektoraadi

                  peadirektor

               Stephen QUEST

            (1)  ELT L 269, 10.10.2013, lk 1.

            (2)  Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, 7.9.1987, lk 1).

            LISA

                        Kauba kirjeldus

                        Klassifikatsioon
                        (CN-kood)

                        Põhjendused

                        (1)

                        (2)

                        (3)

                        Kuumvaltsitud legeerimata terasest toode, mis on kaetud uushõbedakihiga.
                        Toode kujutab endast ümarat korgikujulist eset (läbimõõduga 2,7 cm), millel on veidi madalam keskosa, mis ulatub allapoole ja moodustab õõnsuse ja mille allapoole ulatuvas osas on väikesed õhupilud. Korgikujuline ese on ühendatud õõnsa keermestatud varvaga (läbimõõt 0,5 cm). Toote kogupikkus on 2,5 cm.
                        Toode on kavandatud kasutamiseks spetsiifilises ribapääsfiltris (ribapääsfiltrit kasutatakse mobiilsidevõrgu tugijaamades teatud sagedusega signaalide edastamiseks) häälestuselemendina, mis filtreerib välja kõrgemad ja madalamad sagedused, mille jaoks tuleb see keerata ribapääsfiltri raami.
                        See mängib olulist rolli häälestamisel. Ümar korgikujuline ese toimib häälestamisel resonaatorina. Selle ümara korgikujulise eseme igasugune kahjustus põhjustab raadiosageduslainete moonutust.
                        Vt foto (*1).

                        8517 70 00

                        Klassifikatsioon määratakse kindlaks kombineeritud nomenklatuuri klassifitseerimise üldeeskirjadega 1 ja 6, XVI jaotise märkusega 2 b ning CN-koodide 8517  ja 8517 70 00  sõnastusega.
                        Kuna toote eesmärk ei ole kauba kokkupanek ega kinnitamine, ei saa seda klassifitseerida kruvi ega poldina. Järelikult ei saa seda pidada üldkasutatavaks osaks XV jaotise märkuse 2 järgi. Seetõttu ei või seda klassifitseerida rubriiki 7318 .
                        Toode on XVI jaotise märkuse 2 b tähenduses osa mobiilsidevõrgu tugijaamast, kuna kõnealune toode on oma spetsiifilise ehituse ja mõõtmete tõttu selle toimimiseks vajalik ning toodet ei saa kasutada muudel eesmärkidel (vt juhtum C-152/10 Unomedical ECLI:EU:C:2011:402, punkt 29).
                        Järelikult tuleb toode klassifitseerida CN-koodi 8517 70 00  alla kui kõne, pildi või muude andmete edastamise ja vastuvõtmise seadme osa juhtmeta võrgus.

               (*1)  Foto on üksnes illustreeriv.